Overtagelsen forventes at blive godkendt af sparekassens repræsentantskab på et ekstraordinært repræsentantskabsmøde i juni måned 2009, og efterfølgende af Finanstilsynet. Det betyder, at ca. 2.300 kunder og ti medarbejdere fra EBH Bank fremover vil være tilknyttet Spare-kassen Vendsyssel, som i forvejen har en afdeling i Brovst. Umiddelbart vil kunderne i den tidligere EBH Bank afdeling ikke opleve de store forandringer, idet de fortsat vil blive betjent af de samme kendte ansigter og indtil videre også i de sædvanlige fysiske rammer. På længere sigt er det dog hensigten at samle alle aktiviteterne i Brovst i sparekassens nuværende bygning på Stationsvej 8.

Opsummering:
EBH Bank A/S, der er under afvikling, har indgået aftale med Sparekassen Vendsyssel om overtagelse af bankens afdeling i Brovst.